"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Saate toob teieni misjoniühendus One Way Mission.
Tere tulemast saatesse!
Täna õpetab Tapani Suonto. Teemaks: Ilmuta mulle oma tee.
One Way pühapäevapidu kell 12.00, Vuorikatu 19, Helsingi
2. Moosese 33:7 -
"Mooses aga võttis telgi ja püstitas selle väljapoole leeri,
leerist kaugemale, ja nimetas selle ilmutustelgiks (soome tõlge);
ja igaüks, kes otsis Issandat, läks ilmutustelgi juurde,
mis oli väljaspool leeri."
Iisrael oli tõsiselt pattu langenud.
Iisrael oli teinud kuldvasika, keda nad nüüd jumalana teenisid.
Ebajumal oli välja tõrjunud elava Jumala.
Kohutav tragöödia.
Seejärel käskis Jumal ilmutustelgi väljapoole laagrit püstitada
ja seal pidi Jumal neile ilmuma.
Heebrealaste kiri ütleb:
"Mingem siis tema juurde väljapoole leeri,
kandes tema teotust.
Sest meil pole siin jäädavat linna, vaid me taotleme tulevast."
Kristus on tänagi väljaspool laagrit ja meid kutsutakse Tema juurde,
ära maailmast, kus teenitakse ebajumalaid,
kohtuma uuesti vaid elava Jumalaga
risti jalamil.
Vajame hädasti Püha Vaimu väge, et suudaksime end eraldada
ebajumalate maailmast üksnes Jeesusele.
See pole kunagi kerge ja pidevalt käib võitlus
ning vahel kukume selles ka läbi.
2. Mo 33:13 - "Aga kui ma nüüd olen armu leidnud sinu silmis,
siis õpeta mulle oma teed,
et ma tunneksin sind ja leiaksin armu su silmis."
Mooses loodab Jumala armule.
Kui asi oleks vaid õigluses ja õigsuses,
oleks Jumal kogu Iisraeli rahva hävitanud.
Nende lootus oli tol vapustaval hetkel armul.
Iisraeli langemine oli veelgi suurem põhjus
leida armu õigel ajal abiks. Leida armus Jumala tee
ja et Ta käiks endiselt koos oma rahvaga.
Muud lootust peale armu enam polnud.
Armuline Jumal jätkas teed Iisraeli kõrval.
Armus loodame meiegi. Teame, et meie võitlus,
vaatamata parimatele püüdlustele, on siiski puudulik.
Kui meilt võetakse kõik muu, jääb midagi siiski järgi -
Jumala arm.
Jutlustajad hoiatavad vahel patu tõsiduse eest;
kuidas patt võib hävitada su pere, viia su tervise,
võid kaotada töö ja ameti; patt võib hävitada kõik.
Rahva seas võib aga olla neid, kes ütlevad:
Mu pere on juba purunenud; mu tervis on juba läinud;
olen juba kaotanud töö ja ameti, milleks mulle enam Jeesust vaja?
Selline sõnum on nn põhjuse ja tagajärje seadus.
See on tõde ja püha - võime patu tõttu hävineda.
Kuid kui kõik on kadunud, on siiski veel midagi alles.
Alles on Jumala arm.
Armus on meie lootus.
Kui oled enda suhtes täna lootuse kaotanud,
pööra oma pilk Kolgata poole, seal ilmub sulle Jumala arm.
Arm on imeline seetõttu, et see ilmub meile appi taas ja taas.
Imeline on Piiblist lugeda, et Jumala arm on iga hommik uus.
Kui hommikul üles tõused, on selleks päevaks uus Jumala arm,
mis sind kannab.
Õpid armastama armu, sest see toob su ellu rõõmu.
Kõik põhineb armul.
See, kes on palju andeks saanud, armastab palju.
Mida enam Püha Vaim paljastab sinu viletsust, pattu, puudulikkust,
vaatamata kõigile su ponnistustele,
seda lähemale sa sügavuti armule pääsed;
seda enam hakkad mõistma ja armastama armu.
Selles on meie lootus ja tulevik.
Elu õpetab, et vaatamata parimatele ponnistustele,
on kõik inimese elus väga puudulik.
Sõitsin kord väsinult Reede Kristusele õhtult kodu poole.
See oli kiiremaid RK töö aegu, saalid olid rahvast täis.
Nägime imelisi asju, inimesi tuli usule
ja paljude elud muutusid.
Samas nägime, kui vähe me aidata suudame,
ja kui puudulik kogu meie tegevus on.
Kui selle pärast öösel koju sõites muretsesin,
tundsin äkitselt, kuidas Püha Vaim ütles:
"Mina hoolitsen selle eest, mis sul tegemata jääb."
Nii see ongi. Meie suudame väga vähe.
Aga kui teeme oma parima,
hoolitseb Jumal selle eest, mis meil tegemata jääb.
Seal, kus lõpevad meie võimalused, algavad alles Jumala omad.
Tema teeb jätkuvalt salajases maailmas imelisi asju
ning päästab hingi,
isegi kui meie võimed jumalariigitöös on väga puudulikud.
Elule tagasi vaadates, kus olen 40 aastat jumalariigitööd teinud,
peab ütlema, et olen liiga palju vigu teinud,
töö on liiga puudulik olnud.
Kuid on veel midagi -
Jumala arm.
Selle varal liigume edasi. Me ei pea kunagi masenduma
ega kaotama lootust ega usku
ka oma võimalustesse, kuna Jumala arm kannab meid.
Kui meie puudulikkus meile valu teeb, ütleb Piibel,
et Jumal on lähedal neile, kel murtud süda.
Veadki pöörduvad sulle õnnistuseks, kui Issanda lähedal elad.
Kõik tuleb heaks neile, kes Jumalat armastavad.
Paljud lahkuvad, kui end puudulikuna tunnevad.
Paljud jätavad isegi jumalariigitöö ja aktiivse tegevuse koguduses,
kui end viletsana tunnevad.
Inimene võib öelda, et ma ei kõlba millekski.
Ja see ongi tõsi.
Sellepärast sa nii väga Jumala armu vajadki.
Jumala arm võib kõik võiduks pöörata.
Mida lähemal Jumalale oled, seda puudulikumana end tunned.
Kuid just selleks ongi arm.
"Aga kui ma nüüd olen armu leidnud sinu silmis, siis õpeta mulle oma teed,"
palvetas kord Mooses.
See on mulle iga päev oluline palveteema:
Issand, mis on sinu tee?
Mis on Sinu tee minu elus? Mis on Sinu tee meie töös?
Mis on Sinu tee täna? Mis on Sinu tee tulevikus?"
Vaid seda Issanda teed käies leiame Tema õnnistused,
muidu kõnnime neist mööda.
Ebajumalateid käies kaotad kõik hea,
mille Jumal on sinu jaoks valmistanud.
Inimene võib valida oma tee, kuid mitte tagajärgi.
Paljud veedavad hetkel oma elu Hakanieme silla all,
see on ühe tee ots.
Nad valisid kunagi tee ja see viis sinna.
Teised veedavad aega vanglas; seegi on ühe tee ots.
Nad valisid kunagi oma tee ja see viis sinna.
Tee, mille valime, on väga oluline; sellest sõltub, kuhu välja jõuame.
Keegi võib olla täna vaimuhaiglas.
Üks mu sõber otsustas kasutada veel ühe korra LSD-d,
kuid jäi sellele teele, ning on juba 20 aastat vaimuhaiglas.
Ta valis tee, kuid mitte tagajärgi; need tulevad kauba peale.
Kus iganes sa täna oled, sul on veel lootust,
sest on olemas Jumala arm.
Õige tee on tähtis terve koguduse seisukohast,
kuid selle võib leida vaid armu kaudu.
Tänagi ootavad kõik kogudused Jumala ilmumist.
Meiegi oleme kogunenud siia, kuna igatseme Jumala ilmumist.
Igatseme kogudusena kohtuda elava Jumalaga.
On imeline, et oma armu kaudu Jumal alati ilmub seal,
kus Teda oodatakse.
Paljudele ei piisa sellest, mida kogeme.
On selge, et loodame enamat ja ootame,
et Jumal ilmuks üha vägevamalt. Mõni ütleb,
et kui oleksime piisavalt head, kui oleksime paremad
ja meie usuelu oleks parem, tegutseks ka Jumal rohkem.
Teatud mõttes peab seegi paika. See on üks tõde.
Võiks öelda, et viga pole kunagi Jumalas,
kes on täiuslik. Viga peab olema meis, Jumala lastes,
kui Jumal ei saa vägevamalt tegutseda.
Üks pastor oli võidelnud ja palvetanud
ja valmistunud kogudusele jutlustama. Ta tegi selleks kõik.
Ta kuulutas Sõna ja koges,
et saalis polnud mingit sellist Püha Vaimu ligiolu,
mida ta oli oodanud.
Ta pettus nii väga, et hakkas kogudust sõimama.
"Süü on teis. Te pole palvetanud, te pole Jumalale alistunud,
te olete leiged.
Sellepärast Jumal ei tegutse, nii nagu tahaksime ja loodame."
Kord osalesin ühel arutelul, kus saal oli rahvast täis,
ja laval oli pikk rida pastoreid.
Pärast arutelu lõppu anti jutujärg rahvale.
Üks mees tõusis ja hakkas kõnelema. Ta ütles:
"Kui Jumal siin Soomes rohkem ei tegutse,
siis on põhjus teis, pastorites. Miks te rohkem ei palveta?"
Ta ütles väga tuliselt: "Hakake palvetama!"
On huvitav, et leiame alati kuskilt süüdlase.
Ja alati ongi erinevaid põhjuseid.
Meil kõigil on see oht, kui igatseme Jumalat
ja ootame midagi enamat, ning Jumal tegutseb teisiti,
et hakkame süüdlasi otsima. Tihti leiame süüdlase endas.
Oleme nii läbimädad,
et ei saa kunagi inimestena kasutuskõlblikeks hakata.
Üksnes Jumal võib seda teha.
Ja kui Jumal meid kasutab, koguduse või üksikisikuna,
teeb Ta seda vaid oma suure armu tõttu.
Üks meie ühiseid probleeme on meie kõigi uhkus.
Isegi kui teame seda,
ei suuda me siiski alandlikuks hakata.
Alandlikud kasvavad vaid Jumala koolides.
Jumal kasvatab alanduste kaudu meid õilsaks kasutuseks.
Kõik hea, mis sinus kasvab, mida Jumal kasutada saab -
seegi on Jumala loodud.
Sa ei suuda seda ise. Oled niivõrd lootusetu,
et võid vaid sõltuda Jumala armust ja abist.
Pead muidugi taotlema õiget, kuid kahjuks teeb seda kõike Jumal
ja seepärast kuulub kõik au Jumalale.
Jumal teeb meid kasutuskõlblikuks.
Mooses oli 40 aastat kõrbes, enne kui muutus kõlblikuks
selle ülesande tarbeks, kuhu Jumal ta valinud oli.
Seegi oli kõik üksnes arm.
Võime usus õiges suunas sirutuda, ja seda me peamegi tegema,
elama meeleparanduses ning püüdma teha kõike head,
kuid kõike seda loob meis Jumal.
Seepärast peame uskuma, et Ta teeb oma armus seda,
mida on sulle oma sõnas tõotanud.
Paastusin kord põhjalikult.
Otsustasin paastuda nii kaua, kui jaksan.
Olin meie Reedekodu õuel ja käisin seal pikad päevad ringi
ning palvetasin ja ootasin Issandat,
et Issand ilmuks väelisemalt.
Palvetasin: Jumal, midagi vägevamat peab sündima,
et Soome ärkamine tuleks, et rohkem inimesi usule tuleks.
Tulin Reede Kristusele õhtule ja keegi prohveteeris seal:
Sa ajad tuult taga.
Oli õige paastuda ja palvetada, kuid taotlesin midagi,
mis polnud tol hetkel võimalik.
Jumalal on omad graafikud. Ei piisa sellest,
et meil on õige suund ja taotlused, peab olema ka Jumala aeg.
Jeesus ütles kord:
"Naine, mida sa must tahad, minu aeg ei ole veel tulnud."
Jeesus ootas 30 aastat ja Temas polnud midagi viga,
mitte ühtki puudust, asi oli Jumala graafikus.
Polnud veel õige aeg Jeesusel oma missiooni alustada.
On olemas Jumala graafikud ja need otsustavad väga palju,
mis Jumala riigis toimub.
Kunagi, kui algas One Way Missioni ja Reede Kristusele töö,
oli selle järgi suur nõudmine ja oli Jumala aeg.
Seepärast oli see nii suur õnnistus ja kordaminek.
Rahvas ei mahtunud kuhugi ära.
Jumal oli selle aja ja hetke valmistanud.
Jumal teadis, et kui Reede Kristusele õhtud välja kuulutatakse,
on kõik valmis.
Rahvas läks liikvele ja iga reede oli rohkem inimesi.
Kord läks üks jutlustaja Venemaale ja pidas eri kogudustes koosolekuid.
Kõik läks väga hästi. Seejärel saabus ta Soome.
Ta ütles, et oli väga kibedalt langenud.
Jumal oli kutsunud ta tol nädalal palvetama.
Oli palvetamise aeg, kuid ta ei suutnud ei öelda,
kui ta jutlustama kutsuti.
Ta jutlustas terve nädala, kuid ta oli kutsutud palvetama.
Inimeste meelest läks kõik korda, kuid ta ise teadis,
et oli Jumala graafikust mööda pannud.
Oli aeg palvetada, ja ta muudkui jutlustas.
Vahel on mu elus olnud olukordi, kus paljud asjad nõuavad tegemist,
kuid Jumal ütleb: Tapani, puhka. Ei tohi teha muud, kui vaid puhata.
Vahel, kui ma sellega ei nõustunud, pidin selle eest maksma.
On täpsed Jumala graafikud ja peame neid otsima.
Üks pastor nägi oma koguduse kohta ilmutuse.
Rong jõudis perroonile, kus oli palju rahvast,
kes kõik rongi ootasid.
Rong peatus, uksed avanesid, ja sulgusid hetk hiljem,
ning rong jätkas teed.
Keegi ei liigutanud.
Nii võib juhtuda, kui me ei mõista, et on aeg olla vait,
ja aeg edasi astuda.
Too kogudus oli Jumalat oodanud, kuid kui saabus Jumala aeg,
oleks nad pidanud edasi astuma, kuid kõik ootasid edasi,
ega mõistnud, et nüüd on Jumala aeg.
Ja see aeg läks neist mööda.
Ühel Helsingi noormehel oli tugev kutse jumalariigitööle.
Ta teadis, et Jumal kutsus ta evangeeliumi kuulutama.
Ta oli edukas ärimees.
Aga kui see kutse tuli, otsustas ta selle edasi lükata.
Ta mõtles veel mõne aasta äri ajada,
sest sel läks nii hästi, et paari aasta pärast seda müües,
saanuks ta nii suure kapitali,
et võinuks elu lõpuni jumalariigitööd teha,
vajamata enam kunagi palka.
Ta ajaski veel mõne aasta äri,
kuni saabus vapustav uudis -
ühel päeval peatus ta süda ja ta suri.
Tal polnud aega, nagu ta arvanud oli.
Ta oleks pidanud tegema sammu siis, kui Jumal teda kutsus,
Jumala graafikus, ja täitma Jumala kutset.
Ka hingevaenlane teab õiget ajastust.
Adolf Hitler tõusis võimule strateegilisel hetkel.
Kogu maailm oli valmis Hitleri tõusuks
ja kõigeks, mida ta tegi.
Ajastus on ka ärielus üks kesksemaid faktoreid.
Tooteid maailmaturule tuues on oluline,
et need tuleksid õigel ajal, mitte liiga vara ega liiga hilja.
Kui Nokia kunagi klapiga telefoni tegi,
tuli see liiga hilja,
kuna teised olid neid juba kaua aega tootnud.
Pärast klapitelefoni müüki panemist oli Nokia suures kriisis.
Sellest pääseti suurivaevu.
Kuid üks kriisi peamisi põhjuseid oli selles,
et nad ei mõistnud klapiga telefoni paar aastat varem turule tuua.
Tapani Suonto õpetus jätkub nädala pärast.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri